stanford-oval/wikipedia huggingface dataset:
เวียง นฤมล
ชีวิตในวงการบันเทิง

เธอซึมซับการเป็นนักร้องมาจากครอบครัว เธอมีศักดิ์เป็นหลานลุงของร้อยเอ็ด เพชรสยาม และหลานป้าของวรรณภา สารคามซึ่งเป็นนักร้องหมอลำของคณะนกยูงทอง ประกอบกับบิดานั้นเป็นหมอลำ ทำให้เธอติดตามบิดาและมารดาพร้อมครอบครัวไปในงานแสดงของบิดาทุกครั้ง จนกระทั่งเธอศึกษาในระดับชั้นประถมศึกษาปีที่ 5 เธอได้เป็นหางเครื่องของวงดนตรีของบิดา และต่อมารุ่นพี่ได้ชักชวนเธอไปเป็นหางเครื่องและหมอลำตัวประกอบในคณะนกเอี้ยงโมง เมื่อเธอจบการศึกษาชั้นประถมศึกษาปีที่ 6 เธอได้ศึกษาต่อในระดับอุดมศึกษาที่วิทยาลัยนาฏศิลป์ร้อยเอ็ด และเธอได้พบกับฉวีวรรณ ดำเนิน ศิลปินแห่งชาติ ซึ่งมาสอนหมอลำที่วิทยาลัยนาฏศิลป์ร้อยเอ็ด เธอได้รับการอบรมและฝึกฝนในการเป็นหมอลำจากฉวีวรรณ ทั้งลำทำนองขอนแก่น ลำทำนองมหาสารคาม ลำทำนองอุบล หรือแม้แต่ลำทำนองจากประเทศลาว อาทิ ลำสาละวัน ลำตั้งหวาย เป็นต้น
เธอเริ่มเห็นว่า เธอมีพรสวรรค์และหลงไหลในด้านการร้องเพลง เธอได้เข้าศึกษาต่อระดับอุดมศึกษาที่สถาบันบัณฑิตพัฒนศิลป์ จนจบปริญญาตรี ต่อมาเธอได้พบกับอำไพ มณีวงษ์ นักแต่งเพลงและนักดนตรีหมอลำที่มีชื่อเสียง อำไพพบว่าเธอมีแววและความสามารถ จึงให้เธอบันทึกเสียงการร้องหมอลำเอาไว้ หลังจากนั้นได้นำไปให้สลา คุณวุฒิ จนกระทั่งผ่านไปเป็นปี สลาได้ติดต่อเธอให้ไปบันทึกเสียงจากเพลงในโครงการ น้องใหม่ไต่ดาว โครงการ 2 ในเพลง ฮักบ่ได้แต่ลืมอ้ายบ่ลง และ น้องตั้งใจฮัก อ้ายตั้งใจถิ่ม จากนั้นเธอกลายเป็นศิลปินสังกัดแกรมมี่โกลด์ นับแต่นั้นเป็นต้นมา มีผลงานอันเป็นที่รู้จักหลังจากนี้อาทิ วอนปู่ลำโขง, วัยอกหัก, ฮักแล้วคือบ่ฮักเลย เป็นต้น
ใน พ.ศ. 2563 เธอได้ร่วมงานกับเบียร์ พร้อมพงษ์ ในเพลง เรวัตตะฮักนะลีลาวดี และ เรวัตตะลาฮัก ใน พ.ศ. 2564 เธอเริ่มเป็นที่รู้จักจากซิงเกิลแนวหมอลำของเธอคือ งิ้วต่องต้อนฮำฮอนผู้บ่าวเก่า ซึ่งประพันธ์โดยดอย อินทนนท์ โดยใช้ทำนอง งิ้วต่องต้อนอ้อนผู้บ่าว ของบานเย็น รากแก่น และผลงานชิ้นแรกที่ประพันธ์โดยเธอคือ กะคนบ่ฮักกัน
ผลงานเพลง > อัลบั้มเดี่ยว

| ปี | ชื่ออัลบั้ม | รายชื่อเพลง |
| --- | --- | --- |
| 2565 |  ชุดที่ 1 โอ้ ล่ะ หนอ...หมอลำ ออกจำหน่าย : 24 พฤษภาคม พ.ศ. 2565  สังกัด : แกรมมี่ โกลด์ ในเครือ จีเอ็มเอ็ม แกรมมี่  รูปแบบการจำหน่าย : Digital |  คิดฮอดจังภูลังกา  แฟนเก่ากลับใจ  น้องบ่ได้ต้องการอิหยัง  สอเขียนคิ้วหลุดมือ  โอ้ ล่ะ หนอ หมอลำ |
| 2568 | ชุดที่ 2 ฝันของอ้ายมีไผเป็นนางเอก ออกจำหน่าย :  พ.ศ. 2568  สังกัด : แกรมมี่ โกลด์ ในเครือ จีเอ็มเอ็ม แกรมมี่  รูปแบบการจำหน่าย : Digital |  ขอให้ฟ้าซุกใส่  การบ่ตอบคือคำตอบที่ชัดเจน  ฝันของอ้ายมีไผเป็นนางเอก  มักน้องบ่น้อ  มโนราห์เล่นไฟ  ฮักอ้ายพ่ายเด้งดึ๋ง  ข้อความที่บ่กล้าส่ง |
ผลงานเพลง > อัลบั้มพิเศษ

| ปี | ชื่ออัลบั้ม | รายชื่อเพลง |
| --- | --- | --- |
| 2560 |  น้องใหม่ไต่ดาว โครงการ 2 จากเวทีฝันสู่เวทีจริง ออกจำหน่าย : 27 เมษายน พ.ศ. 2560  ค่าย : แกรมมี่ โกลด์, จีเอ็มเอ็ม แกรมมี่  รูปแบบการจำหน่าย : CD, Digital Download |  มันฮักแต่เจ้าฮู้บ่ ศิลปิน ตรี ชัยณรงค์  บ่หล่อก็บ่ตาย ศิลปิน เน็ค นฤพล  ง่ายเนาะ ศิลปิน ลำเพลิน วงศกร  หนีช้ำมาลำซิ่ง ศิลปิน ส้ม พฤกษา  มักสาวดาวเต้น ศิลปิน เจมส์ จตุรงค์  ฮักบ่ได้แต่ลืมอ้ายบ่ลง ศิลปิน เวียง นฤมล  ตั้งใจมาเป็นตัวจริง ศิลปิน เน็ค นฤพล  น้องบ่ผู้งามคือเพิ่น ศิลปิน ส้ม พฤกษา  อย่าเอาน้ำตามาตั๋วอ้าย ศิลปิน เจมส์ จตุรงค์  น้องตั้งใจฮัก อ้ายตั้งใจทิ้ง ศิลปิน เวียง นฤมล  ลำร็อค เจ้าบ่มีใจ ศิลปิน ตรี ชัยณรงค์  ขอสมัครเป็นแฟนใหม่ ศิลปิน ลำเพลิน วงศกร |
| 2564 |  ลุยโลดรถแห่ ออกจำหน่าย : 5 มีนาคม พ.ศ. 2564  ค่าย : แกรมมี่ โกลด์, จีเอ็มเอ็ม แกรมมี่  รูปแบบการจำหน่าย : Digital Download  อัลบั้มพิเศษ ลุยโลดรถแห่ เป็นโปรเจ็กพิเศษที่ทางค่ายเพลงได้ให้ มนต์แคน แก่นคูน,เจมส์ จตุรงค์ และศิลปินน้องใหม่ แพ็กกี้ สกลนรี |  มนต์แคนลำซิ่ง ศิลปิน มนต์แคน แก่นคูน  ผู้บ่าวรถแห่แหย่ลูกสาวเจ้าภาพ ศิลปิน มนต์แคน แก่นคูน และ แพ็กกี้ สกลนรี  ร้องไห้ใกล้หนองหาน ศิลปิน แพ็กกี้ สกลนรี  เกิบสี่กิ่ง ศิลปิน เจมส์ จตุรงค์  ฝากซองกินดองแฟน ศิลปิน เวียง นฤมล (ต้นฉบับ ศิริพร อำไพพงษ์) |
ผลงานเพลง > ซิงเกิ้ลเดี่ยว

| ปี | ชื่อเพลง | ค่าย | หมายเหตุ |
| --- | --- | --- | --- |
| 2559 | เล่าสู่หลานฟัง (ต้นฉบับ สลา คุณวุฒิ) | แกรมมี่โกลด์ | บทเพลงเพื่อรำลึกถึงพระบาทสมเด็จพระมหาภูมิพลอดุลยเดชมหาราช บรมนาถบพิตร หลังการสวรรคตเมื่อวันที่ 13 ตุลาคม พ.ศ. 2559 |
| 2560 | ฮักบ่ได้แต่ลืมอ้ายบ่ลง | แกรมมี่โกลด์ | เพลงในโปรเจกต์ น้องใหม่ไต่ดาว โครงการ 2 จากเวทีฝันสู่ เวทีจริง |
| 2560 | น้องตั้งใจฮัก อ้ายตั้งใจทิ้ง | แกรมมี่โกลด์ | เพลงในโปรเจกต์ น้องใหม่ไต่ดาว โครงการ 2 จากเวทีฝันสู่ เวทีจริง |
| 2561 | วอนปู่ลำโขง | แกรมมี่โกลด์ |  |
| 2562 | ของอ้ายหรือของถิ่ม | แกรมมี่โกลด์ | Single แรกภายใต้สังกัดแกรมมี่โกลด์ |
| 2562 | ฮักมาแต่ชาติก่อน (ต้นฉบับ ต่าย อรทัย) | แกรมมี่โกลด์ | เพลงในโปรเจกต์ บทเพลงของดอกหญ้า วัน - เวลา - บ่อาจลบ |
| 2562 | New Year เสียแฟน | แกรมมี่โกลด์ | - |
| 2563 | วัยอกหัก | แกรมมี่โกลด์ | - |
| 2563 | เสียงแคนจากแมนชั่น (ต้นฉบับ ไหมไทย ใจตะวัน) | แกรมมี่โกลด์ | เพลงในโปรเจกต์พิเศษ 25ปี แกรมมี่ โกลด์ 25 ปี แห่งความผูกพัน ฉันและเธอ |
| 2563 | ฮักแล้วคือบ่ฮักเลย | แกรมมี่โกลด์ | - |
| 2564 | ฝากซองกินดองแฟน (ต้นฉบับ ศิริพร อำไพพงษ์) | แกรมมี่โกลด์ | เพลงในโปรเจกต์ ลุยโลดรถแห่ |
| 2564 | งิ้วต่องต้อนฮำฮอนผู้บ่าวเก่า | แกรมมี่โกลด์ | - |
| 2564 | กะคนบ่ฮักกัน | แกรมมี่โกลด์ | - |
| 2564 | ปี่ลำข้าว | แกรมมี่โกลด์ | - |
ผลงานเพลง > เพลงที่ไม่ได้ปล่อย

ปล่อยให้ได้ฟังในรูปแบบ Demo Version ใน YouTube channel : เวียง นฤมล OFFICIAL
| ข้อมูลอัลบั้ม | รายชื่อเพลง | สถานะเพลงในปัจจุบัน |
| --- | --- | --- |
|  Demo Version ของ เวียง นฤมล ออกจำหน่าย : Unreleased  ค่าย : แกรมมี่โกลด์, จีเอ็มเอ็มแกรมมี่  เหตุผลที่ไม่ได้ขาย : มีปัญหาในการผลิต | น้ำตานองฟ้องโฆษก | - |
|  Demo Version ของ เวียง นฤมล ออกจำหน่าย : Unreleased  ค่าย : แกรมมี่โกลด์, จีเอ็มเอ็มแกรมมี่  เหตุผลที่ไม่ได้ขาย : มีปัญหาในการผลิต | อ้ายจนทนได้อยู่ | - |
|  Demo Version ของ เวียง นฤมล ออกจำหน่าย : Unreleased  ค่าย : แกรมมี่โกลด์, จีเอ็มเอ็มแกรมมี่  เหตุผลที่ไม่ได้ขาย : มีปัญหาในการผลิต | คิดฮอดคนที่ถ่อใด๋ | - |
ผลงานเพลง > เพลงที่ไปร่วมร้องกับศิลปินอื่น

| ปี | ชื่อเพลง | ศิลปินร่วม | ค่าย | หมายเหตุ |
| --- | --- | --- | --- | --- |
| 2560 | ปีใหม่ทุกวัน | ร้องรวมทั้งสังกัด แกรมมี่ โกลด์ | แกรมมี่ โกลด์ | เพลงในโปรเจกต์พิเศษ 'ซิงเกิ้ลพิเศษต้อนรับปีใหม่ |
| 2562 | ฮักต้องบี้ | ตรี ชัยณรงค์ | แกรมมี่ โกลด์ | เพลงประกอบภาพยนตร์ ฮักบี้บ้านบาก |
| 2563 | เป็นใด๋แน | ครูสลา, เสถียร, ตรี, เบียร์, เจมส์, มนต์แคน, เล้ง และส้ม | แกรมมี่ โกลด์ | - |
| 2563 | เรวัตตะฮักนะลีลาวดี | เบียร์ พร้อมพงษ์ | แกรมมี่ โกลด์ | - |
| 2564 | เรวัตตะลาฮัก | เบียร์ พร้อมพงษ์ | แกรมมี่ โกลด์ | - |
| 2566 | แฟนจ๋า | รวมศิลปินแกรมมี่โกลด์ | แกรมมี่ โกลด์ | ซนซน 40 ปี GMM GRAMMY |
ผลงานเพลง > เพลงในโปรเจกต์พิเศษ

| ปี | ชื่อโปรเจกต์ | เพลงที่มี เวียง นฤมล ร้อง |
| --- | --- | --- |
| 2560 | ซิงเกิ้ลพิเศษต้อนรับปีใหม่ 2561 |  ปีใหม่ทุกวัน (ร้องรวมทั้งสังกัด แกรมมี่ โกลด์) |
| 2562 | บทเพลงของดอกหญ้า วัน-เวลา-บ่อาจลบ |  ฮักมาแต่ชาติก่อน (ต้นฉบับ ต่าย อรทัย) |
| 2562 | เพลงประกอบภาพยนตร์ ฮักบี้บ้านบาก |  ฮักต้องบี้ (ร้องร่วมกับ ตรี ชัยณรงค์) |
| 2563 | 25 ปี แกรมมี่ โกลด์ 25 ปี แห่งความผูกพัน ฉันและเธอ |  เสียงแคนจากแมนชั่น (ต้นฉบับ ไหมไทย ใจตะวัน) |
| 2563 | เพลงสามัญประจำบ้าน |  เป็นใด๋แน (ร้องร่วมกับ ครูสลา, เสถียร, ตรี, เบียร์, เจมส์, เวียง, เล้ง และส้ม) |
| 2564 | ลุยโลดรถแห่ |  ฝากซองกินดองแฟน (ต้นฉบับ ศิริพร อำไพพงษ์) |
| 2566 | ซนซน 40 ปี GMM GRAMMY |  แฟนจ๋า (ต้นฉบับ เบิร์ด ธงไชย) (ร้องร่วมกับศิลปินแกรมมี่โกลด์) |
| 2568 | 30 ปี แกรมมี่ โกลด์ |  |
ผลงานการแสดง > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่องวัน 31
| ปี พ> ศ. | เรื่อง | บทบาท |
| --- | --- | --- |
| 2563 | มงกุฎดอกหญ้า | พญ.ณัฐลี นาบุญหลาย (หมอลี) (รับเชิญ) |
| 256... | ละครใหม่ (ยังไม่ทราบชื่อเรื่อง) | รอเปิดกล้อง เรื่องเดียวกับ เบียร์ พร้อมพงษ์ |
ผลงานการแสดง > มิวสิกวิดีโอ

| ปี | ชื่อเพลง | ชื่อนักร้อง |
| --- | --- | --- |
| 2560 | "ฮักบ่ได้แต่ลืมอ้ายบ่ลง" | เวียง นฤมล |
| 2560 | "ง่ายเนาะ" | ลำเพลิน วงศกร |
| 2560 | "หนีช้ำมาลำซิ่ง" | ส้ม พฤกษา |
| 2561 | "สิเทน้อง ให้บอกแน" | ต่าย อรทัย |
| 2562 | "ของอ้ายหรือของถิ่ม" | เวียง นฤมล |
| 2563 | "New Year เสียแฟน" | เวียง นฤมล |
| 2563 | "วัยอกหัก" | เวียง นฤมล |
| 2563 | "ฮักแล้วคือบ่ฮักเลย" | เวียง นฤมล |
| 2563 | "เรวัตตะฮักนะลีลาวดี" | เบียร์ พร้อมพงษ์ และ เวียง นฤมล |
| 2565 | "คิดฮอดจังภูลังกา" | เวียง นฤมล |
คอนเสิร์ต

คอนเสิร์ต ดนตรีบำบัด คืนคนดีสู่สังคม ครั้งที่ 12 (1 สิงหาคม 2561)
คอนเสิร์ต ดนตรีบำบัด คืนคนดีสู่สังคม ครั้งที่ 14 (กรกฎาคม 2562)
คอนเสิร์ต 28 ปี ดวงจันทร์...กลางดวงใจ พุ่มพวง ดวงจันทร์ (12 มิถุนายน 2563)
คอนเสิร์ต 25 ปี แกรมมี่ โกลด์ เส้นทางมิตรภาพโรดทัวร์ (10 ตุลาคม - 28 พฤศจิกายน 2563 / รังสิต & อยุธยา)
คอนเสิร์ต ลูกทุ่งแดนเนรมิต 1 (29 มกราคม 2565)
คอนเสิร์ต ลูกทุ่งแดนเนรมิต 2 (29 พฤษภาคม 2565)
คอนเสิร์ต เปิดเรือนใจ คืนคนใช่ให้สังคม (16 กรกฏาคม 2567)
แหล่งข้อมูลอื่น

เวียง นฤมล ที่อินสตาแกรม
บัดดี โรเจอส์

| บัดดี โรเจอร์ส |
| --- | --- |
ในตอนถือครองแชมป์โลก WWWF
ชื่อเกิด: Herman Gustav Rohde Jr.
เกิด: 20 กุมภาพันธ์ ค.ศ. 1921(1921-02-20) Camden, New Jersey, U.S.
เสียชีวิต: 26 มิถุนายน ค.ศ. 1992(1992-06-26) (71 ปี) Fort Lauderdale, Florida, U.S.
ประวัติมวยปล้ำอาชีพ
ชื่อบนสังเวียน: Buddy Rogers Dutch Rogers Herman Rohde
ส่วนสูง: 6 ฟุต 2 นิ้ว (188 เซนติเมตร)
น้ำหนัก: 227 ปอนด์ (103 กิโลกรัม)
ฝึกหัดโดย: Joe Cox Fred Grubmeyer
เปิดตัว: 1939
รีไทร์: 1982
"เนเจอร์บอย" บัดดี โรเจอร์ส ("Nature Boy" Buddy Rogers; 20 กุมภาพันธ์ ค.ศ. 1921 – 26 มิถุนายน ค.ศ. 1992) เป็นนักมวยปล้ำอาชีพชาวอเมริกันของเวิลด์ไวด์เรสต์ลิงเฟดดิเรชั่น (WWWF) เป็นแชมป์โลกเฮฟวี่เวท WWWFคนแรกหรือแชมป์ WWE ในปัจจุบัน และเคยได้แชมป์โลกเฮฟวี่เวท NWA ปัจจุบันเสียชีวิตลงด้วยอายุรวม 71 ปี และได้รับการบรรจุชื่อเข้าสู่หอเกียรติยศดับเบิลยูดับเบิลยูอีประจำปี 1994
ประวัติ

เป็นลูกชายของพ่อแม่ผู้อพยพเยอรมัน, โรเจอร์สเป็นนักกีฬาที่โดดเด่นโดยขึ้นปล้ำตอนอายุ 9 ปีในสมาคมระดับท้องถิ่น YMCA ตามคำแนะนำของอาจารย์คนหนึ่งของเขา เขาได้เข้าร่วมในแคมเดน YMCA Wrestling League และชนะเลิศเป็นแชมป์เฮฟวี่เวท นอกจากนี้เขายังมีความสมารถในฟุตบอล ,มวยสากล แต่บางทีกีฬาที่เขาเล่นดีที่สุดของเขาก็คือว่ายน้ำ ในปี ค.ศ. 1937 เขาชนะเลิศเป็น YMCA’s three-mile swimming championship และตลอดชีวิตของเขาเป็นที่รู้จักในฐานะที่เป็นนักดื่มยอดเยี่ยม
ต่อมาเข้าได้เข้าร่วมกับ Dale Brothers Circus ในการเป็นนักมวยปล้ำตอนอายุ 17 ปี จากนั้นเขาก็ไปทำงานที่อู่ต่อเรือและกลายเป็นเจ้าหน้าที่ตำรวจ แต่วันหนึ่งเขาไปยังสำนักงานของโปรโมเตอร์มวยปล้ำ Ray และ Frank Hanley ซึ่งทำให้ได้ขึ้นปล้ำในแมทช์ครั้งแรกของเขาในวันที่ 3 กรกฎาคม ค.ศ. 1939 โดยเอาชนะ Moe Brazen
ต่อมา Rogers ได้กลายเป็นนักมวยปล้ำระดับท็อป โดยใช้ชื่อจริงของเขาดังทั่วบ้านเกิดของเขาซึ่งเขาได้รับการชนะครั้งแรกของเขามากกว่า Ed "Strangler" Lewis
ผลงานแชมป์รางวัล

American Wrestling Alliance
AWA World Heavyweight Championship (Chicago version) (1 time)
American Wrestling Association (Ohio)
AWA World Heavyweight Championship (Ohio version) (3 times)
American Wrestling Association (New England)
AWA Eastern States Heavyweight Championship (1 time)
Capitol Wrestling Corporation
NWA United States Tag Team Championship (Northeast version) (2 times) – with Johnny Valentine (1) and Johnny Barend (1)
Midwest Wrestling Association
MWA Ohio Tag Team Championship (4 times) – with Great Scott (3) and Juan Sebastian (1)
Montreal Athletic Commission
World Heavyweight Championship (Montreal version) (3 times)
National Wrestling Alliance
NWA World Heavyweight Championship (1 time)
NWA Hall of Fame (class of 2010)
NWA Chicago
NWA United States Heavyweight Championship (Chicago version) (1 time)
NWA Mid-America
NWA Mid-America Heavyweight Championship (1 time)
NWA San Francisco
NWA World Tag Team Championship (San Francisco version) (1 time) – with Ronnie Etchison
NWA Western States Sports
NWA North American Heavyweight Championship (Amarillo version) (1 time)
Pro Wrestling Illustrated
Stanley Weston Award (1990)
Professional Wrestling Hall of Fame and Museum
Class of 2002 (Television Era)
Southwest Sports Inc.
NWA Texas Heavyweight Championship (7 times)1
NWA Texas Tag Team Championship (1 time) – with Otto Kuss
St. Louis Wrestling Hall of Fame
Class of 2008
World Wide Wrestling Federation/World Wrestling Federation
WWWF World Heavyweight Championship (1 time, inaugural)
WWF Hall of Fame (Class of 1994)
Wrestling Observer Newsletter
Wrestling Observer Newsletter Hall of Fame (class of 1996)
Other titles
Maryland Eastern Heavyweight Championship (3 times)
World Heavyweight Championship (Jack Pfeffer version) (4 times)
Victory Championship Wrestling
VCW Hall of Fame (Class of 2018)
1 Five of Rogers' six reigns with the NWA Texas Heavyweight Championship occurred before the title came under the control of the NWA and before the NWA was created. The situation is the same regarding Rogers' reign with the NWA Texas Tag Team Championship.
แหล่งข้อมูลอื่น

บัดดี โรเจอส์ ที่ WWE.com
บัดดี โรเจอส์ ที่ไฟน์อะเกรฟ
พระตำหนักมหาราช-พระตำหนักราชินี

พระตำหนักมหาราช-พระตำหนักราชินี เป็นพระตำหนักในจังหวัดชลบุรี
ประวัติ > พระตำหนักมหาราช

พระตำหนักมหาราช เป็นพระตำหนักที่สร้างขึ้นในรัชกาลพระบาทสมเด็จพระจอมเกล้าเจ้าอยู่หัวรัชกาลที่4โดยใช้เป็น อาไศรยสถาน สำหรับรักษาคนป่วย
ประวัติ > สถาปัตยกรรม

ตัวพระตำหนักสถาปัตยกรรมแบบผสมผสานรูปแบบสถาปัตยกรรมทั้งไทย จีน และตะวันตกเข้าด้วยกัน โดยพระตำหนักมหาราชมีลักษณะเด่น คือ เป็นอาคารก่ออิฐถือปูน 2 ชั้นสีขาว หลังคาทรงปั้นหยา เอียงลาดมาทางด้านหน้าเป็นจั่วมุงกระเบื้อง ไม่มีชายคายื่นจากผนังโดยรอบ ไม่มีกันสาดบังแดดฝนให้แก่หน้าต่าง ใช้ซุ้มโค้งครึ่งวงกลมตรงชั้นล่างส่วนหน้ามุข มีบันไดทางขึ้นแยกเป็น 2 ทางขึ้นสู่มุขตรงกลางอาคาร
ประวัติ > พระตำหนักราชินี

พระตำหนักราชินี เป็นพระตำหนักที่สร้างขึ้นในรัชกาลพระบาทสมเด็จพระจอมเกล้าเจ้าอยู่หัวรัชกาลที่4โดยใช้เป็น อาไศรยสถาน สำหรับรักษาคนป่วย เช่นเดียวกับพระตำหนักมหาราช
ประวัติ > สถาปัตยกรรม

เป็นอาคารก่ออิฐถือปูน 2ชั้นสีแดงมีส่วนที่เป็นระเบียงติดกับพื้นดินรองรับส่วนหน้าของอาคาร หลังคาทรงปั้นหยายกจั่ว มีมุขยื่นออกมาทั้งชั้นล่างและชั้นบน บริเวณมุขชั้นล่างเป็นผนังทึบ มีประตูรูปซุ้มโค้ง ลักษณะหน้าต่างเป็นบานคู่ส่วนบนเป็นกระจกช่องแสง ลูกกรงและระเบียงเป็นปูนปั้นลูกมะหวด ส่วนของเฉลียงระเบียงลูกกรงนั้นใช้เป็นทางสัญจรและที่รับลมซึ่งมีลักษณะเหมือนบ้านกงสุลอังกฤษ และโปรตุเกสในสมัยนั้น
ปัจจุบัน

ปัจจุบันพระตำหนักสองหลังนี้ตั้งอยู่ในพิพิธภัณฑ์เฉลิมพระเกียรติ 72 พรรษามหาราช
คณะแพทยศาสตร์ จุฬาลงกรณ์มหาวิทยาลัย

| --- | --- |
Faculty of Medicine,  Chulalongkorn University

ชื่อเดิม: คณะแพทยศาสตร์โรงพยาบาลจุฬาลงกรณ์ มหาวิทยาลัยแพทยศาสตร์
ชื่อย่อ: พ.
สถาปนา: 4 มิถุนายน พ.ศ. 2490; 77 ปีก่อน (2490-06-04)
สังกัดการศึกษา: จุฬาลงกรณ์มหาวิทยาลัย
คณบดี: รองศาสตราจารย์ นายแพทย์ ฉันชาย สิทธิพันธุ์
ที่อยู่: 1873 ถนนพระรามที่ 4 แขวงปทุมวัน เขตปทุมวัน กรุงเทพมหานคร 10330
สี:   สีเขียวใบไม้
เว็บไซต์: www.md.chula.ac.th

คณะแพทยศาสตร์ จุฬาลงกรณ์มหาวิทยาลัย (อังกฤษ : Faculty of Medicine, Chulalongkorn University) เป็นหน่วยงานระดับคณะวิชาของจุฬาลงกรณ์มหาวิทยาลัย มีพระราชกฤษฎีกาประกาศตั้งเมื่อวันที่  22 พฤษภาคม พ.ศ. 2490 มีผลบังคับใช้ในวันที่ 4 มิถุนายน พ.ศ. 2490 โดยสังกัดอยู่ภายใต้มหาวิทยาลัยแพทยศาสตร์ จนกระทั่งถูกโอนมาสังกัดจุฬาลงกรณ์มหาวิทยาลัยในปี พ.ศ. 2510 เป็นคณะแพทยศาสตร์แห่งที่ 2 ของประเทศไทย ถือกำเนิดจากพระราชปรารภในพระบาทสมเด็จพระปรเมนทรมหาอานันทมหิดล พระอัฐมรามาธิบดินทร รัชกาลที่ 8 การดำเนินการจัดตั้งคณะแพทยศาสตร์แห่งนี้เริ่มขึ้นภายหลังสงครามโลกครั้งที่ 2 ยุติลงเพียงแปดเดือนเท่านั้น ถือเป็นช่วงเวลาที่ประเทศไทย ประสบความยากลำบากทางการเมืองและเศรษฐกิจ อีกทั้งจำเป็นต้องมีการบูรณะบ้านเมืองที่เสียหายจากการทิ้งระเบิด คณะแพทยศาสตร์แห่งนี้จึงเป็นส่วนหนึ่งในการพัฒนาวงการสาธารณสุขของประเทศ ในช่วงเวลาที่ประเทศกำลังอยู่ในภาวะวิกฤต ควบคู่ไปกับการพัฒนามาตรฐานแพทยศาสตรศึกษา ปัจจุบันคณะแพทยศาสตร์ จุฬาลงกรณ์มหาวิทยาลัย เป็นศูนย์ความร่วมมือขององค์การอนามัยโลก 3 สาขา ได้แก่ ศูนย์ความร่วมมือด้านแพทยศาสตรศึกษา ศูนย์ความร่วมมือด้านการวิจัยการสืบพันธุ์ของมนุษย์ ศูนย์ความร่วมมือด้านการวิจัยและฝึกอบรมด้านไวรัสและโรคติดต่อจากสัตว์สู่คน
คณะแพทยศาสตร์ จุฬาลงกรณ์มหาวิทยาลัยดำเนินงานร่วมกับโรงพยาบาลจุฬาลงกรณ์ สภากาชาดไทย มีหน้าที่หลักในการผลิตบัณฑิตทั้งในระดับปริญญาบัณฑิตและบัณฑิตศึกษา การวิจัยและพัฒนาองค์ความรู้ทางการแพทย์และสหศาสตร์ เผยแพร่ความรู้สู่สังคมและให้การบริการทางการแพทย์และสาธารณสุขแก่ประชาชนทั่วไป  มีชื่อเสียงและผลงานด้านการรักษาพยาบาล รวมถึงงานวิจัยที่ได้รับการยอมรับทั้งในระดับชาติและนานาชาติ
ในปัจจุบัน คณะแพทยศาสตร์ จุฬาลงกรณ์มหาวิทยาลัย  มีภาควิชาที่ทำการเรียนการสอนอยู่ 22 ภาควิชา และมีหน่วยงานภายใน 12 หน่วยงาน โดยแต่ละภาควิชาจะมีฐานะเป็นแผนกหนึ่งของโรงพยาบาลจุฬาลงกรณ์ สภากาชาดไทย ผู้อำนวยการโรงพยาบาลจุฬาลงกรณ์ สภากาชาดไทย และ คณบดีคณะแพทยศาสตร์ จุฬาลงกรณ์มหาวิทยาลัยเป็นบุคคลคนเดียวกัน นอกจากนี้คณาจารย์ในสังกัดคณะแพทยศาสตร์ จุฬาลงกรณ์มหาวิทยาลัย ยังปฏิบัติหน้าที่เป็นแพทย์ประจำโรงพยาบาลจุฬาลงกรณ์ อีกด้วย
ที่ตั้งของคณะแพทยศาสตร์ จุฬาลงกรณ์มหาวิทยาลัย อยู่ในพื้นที่ของโรงพยาบาลจุฬาลงกรณ์  สภากาชาดไทย เป็นพื้นที่ใจกลางเขตธุรกิจ การเงินและการทูตของประเทศไทย  ด้านทิศตะวันตกติดกับถนนอังรีดูนังต์ ทิศใต้ติดกับถนนพระรามที่ 4 ด้านทิศตะวันออกติดกับถนนราชดำริและสวนลุมพินี ทิศเหนือติดกับราชกรีฑาสโมสร หรือ สนามม้าปทุมวัน เขตปทุมวัน กรุงเทพมหานคร สามารถเดินทางมาถึงได้โดย รถยนต์ส่วนตัว รถโดยสารประจำทาง รถไฟฟ้าบีทีเอส รถไฟฟ้ามหานครและรถโดยสารภายในจุฬาลงกรณ์มหาวิทยาลัย
ศูนย์เชี่ยวชาญเฉพาะ

คณะแพทยศาสตร์ จุฬาลงกรณ์มหาวิทยาลัย ได้ร่วมกับโรงพยาบาลจุฬาลงกรณ์ จัดตั้งศูนย์เชี่ยวชาญเฉพาะด้านในสาขาต่าง ๆ เพื่อสนับสนุนการบริการทางการแพทย์และความก้าวหน้าทางวิชาการ ดังนี้
ศูนย์วิจัยมหาจักรีสิรินธรในพระราชูปถัมภ์ (Maha Chakri Sirindhorn Clinical Research Center Under the Royal Patronage)
ศูนย์สมเด็จพระเทพรัตนฯ แก้ไขความพิการบนใบหน้าและกะโหลกศีรษะ โรงพยาบาลจุฬาลงกรณ์
ศูนย์โรคลมชักครบวงจร ในพระอุปถัมภ์ของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
ศูนย์โรคตับและปลูกถ่ายตับ
ศูนย์เลเซอร์สายตาจุฬาฯ (Chula Excimer Laser Center)
ศูนย์เลเซอร์วิเคราะห์ขั้วประสาทตา Glaucoma Imaging & Diagnostic Center
ศูนย์โรคหลอดเลือดสมอง โรงพยาบาลจุฬาลงกรณ์
ศูนย์รักษาพาร์กินสันและกลุ่มโรคความเคลื่อนไหวผิดปกติแบบครบวงจร
ศูนย์ข้อมูลโรคติดเชื้ออุบัติใหม่ (Information Center for Emerging Infectious Diseases)
ศูนย์ผลิตและพัฒนาสื่อคอมพิวเตอร์เพื่อการศึกษา
ศูนย์สุขภาพเฉลิมพระเกียรติ (Wellness Center)
ศูนย์ฝึกผ่าตัด
ศูนย์วิทยาการวิจัยแพทยศาสตร์
ศูนย์เทคโนโลยีการผลิตเครื่องมือและอุปกรณ์ทางการแพทย์ (Chula Medical Inventor Technology Center, Chula-MITC)
ศูนย์การจัดประชุมวิชาการ
ศูนย์เวชศาสตร์ครอบครัวโรงพยาบาลจุฬาลงกรณ์
การมีส่วนร่วมในการศึกษาวิจัยของประชาชน

ประชาชนสามารถมีส่วนร่วมในการศึกษาวิจัยให้กับคณะแพทยศาสตร์ จุฬาลงกรณ์มหาวิทยาลัยและโรงพยาบาลจุฬาลงกรณ์ สภากาชาดไทยได้หลายวิธี ดังนี้
การมีส่วนร่วมในการศึกษาวิจัยของประชาชน > การอุทิศร่างกายเพื่อการศึกษา วิจัยและการรักษาทางการแพทย์

การอุทิศร่างกายมีส่วนสำคัญในการพัฒนาการศึกษาด้านแพทยศาสตร์เป็นอย่างมาก ผู้อุทิศร่างกายเพื่อการศึกษาจะถูกเรียกว่า "อาจารย์ใหญ่" เพราะนอกจากท่านจะเป็นผู้ให้ความรู้โดยละเอียดด้านกายวิภาคศาสตร์ได้สมบูรณ์แบบและเสมือนจริงที่สุดอย่างไม่มีสิ่งใดทดแทนได้ให้แก่นิสิตแพทย์แล้ว อาจารย์ใหญ่แต่ละร่างยังเป็นผู้ฝึกอบรมทักษะการช่วยชีวิตผู้ป่วยและการผ่าตัดขั้นสูงด้วย ซึ่งในแต่ละปี คณะแพทยศาสตร์ จุฬาลงกรณ์มหาวิทยาลัย จำเป็นต้องใช้ร่างอาจารย์ใหญ่มากกว่า 300 ท่าน ประชาชนทั่วไปสามารถศึกษารายละเอียดและแสดงความจำนงเป็นผู้อุทิศร่างกายได้ที่ ศาลาทินทัต ด้านข้างอาคาร ภปร. โรงพยาบาลจุฬาลงกรณ์ สภากาชาดไทย เวลา 08.30–16.30 น วันจันทร์–ศุกร์ (เว้นวันหยุดราชการและวันหยุดนักขัตฤกษ์) อย่างไรก็ตามคณะแพทยศาสตร์ไม่สามารถรับศพผู้อุทิศร่างกาย ดังนี้
ผู้อุทิศร่างกายฯ ที่ถึงแก่กรรมมีสาเหตุจากติดเชื้อโรคร้ายแรง เช่น โรคภูมิคุ้มกันบกพร่อง (โรคเอดส์) ไวรัสตับอักเสบ วัณโรคและพิษสุนัขบ้า
ผู้อุทิศร่างกายที่ผ่านการฉายรังสีในการรักษาโรคต่าง ๆ ไม่น้อยกว่า 1 ปี
ผู้อุทิศร่างกายฯ เสียชีวิตจากอุบัติเหตุ มีคดี เกี่ยวข้องกับคดีหรือมีการผ่าพิสูจน์
ร่างกายผู้อุทิศร่างกายฯ มีลักษณะกลิ่นจากการเนื้อเยื่อเน่าเสีย
คณะแพทยศาสตร์ จุฬาลงกรณ์มหาวิทยาลัย ถือเป็นโรงเรียนแพทย์ขนาดใหญ่ มีนิสิตทั้งระดับปริญญาบัณฑิต (ปริญญาตรี) และบัณฑิตศึกษา (สูงกว่าปริญญาตรี) รวมถึงแพทย์เพิ่มพูนประสบการณ์อีกเป็นจำนวนมาก ในแต่ละปีการศึกษามีการจัดการเรียนการสอนที่จำเป็นต้องเรียนรู้ผ่านร่างอาจารย์ใหญ่มากมาย มีการฝึกผ่าตัดเพื่อเพิ่มพูนทักษะ สร้างความแม่นยำในการรักษาแก่แพทย์ประจำบ้านและแพทย์ผู้เชี่ยวชาญปีละกว่า 100 ครั้ง และมีแนวโน้มที่จะมีการฝึกผ่าตัดกับร่างอาจารย์ใหญ่มากขึ้นทุกปี อาจารย์ใหญ่จึงเป็นบุคคลสำคัญอย่างมากในการศึกษาด้านแพทยศาสตร์ทุกระดับ ผู้อุทิศร่างกายทุกท่านถือเป็นบุคคลสำคัญและมีคุณูปการอย่างที่สุดต่อวงวิชาการทางการแพทย์และการศึกษาในจุฬาลงกรณ์มหาวิทยาลัย และสภากาชาดไทย อันจะนำมาสู่การสร้างบุคลากรทางการแพทย์ที่มีความรู้ความสามารถระดับสูง และวิทยาการทางการทางการแพทย์ใหม่ ๆ ที่จะเป็นความหวังของผู้ป่วยทั่วประเทศไทย
ปัจจุบันการอุทิศร่างกายเพื่อการศึกษาให้กับคณะแพทศาสตร์ จุฬาลงกรณ์มหาวิทยาลัย สามารถทำได้ง่ายขึ้นผ่านระบบลงทะเบียนออนไลน์ ทางเว็บไซต์ของโรงพยาบาลจุฬาลงกรณ์ สภากาชาดไทย ซึ่งเป็นสถานปฏิบัติการ (โรงพยาบาลโรงเรียนแพทย์) ของคณะแพทยศาสตร์ จุฬาลงกรณ์มหาวิทยาลัย โดยเลือกเมนู อุทิศร่างกายเพื่อการศึกษา เก็บถาวร 2018-10-03 ที่ เวย์แบ็กแมชชีน
การมีส่วนร่วมในการศึกษาวิจัยของประชาชน > การเข้ารับการรักษาในโรงพยาบาลจุฬาลงกรณ์ สภากาชาดไทย

การที่ผู้ป่วยยินยอมให้นิสิตแพทย์และพยาบาลเข้าร่วมสังเกตการรักษาและให้ความร่วมมือแก่นิสิตระหว่างการรักษา เช่น การให้ข้อมูลของผู้ป่วยโดยละเอียด ถูกต้อง เป็นความจริง ระหว่างการติดตามอาการและการบันทึกประวัติ ถือว่าเป็นการเปิดโอกาสให้อาจารย์แพทย์ได้ทำการสอนนิสิตจากสภาพจริง เอื้อต่อการเพิ่มพูนทักษะให้กับนิสิตแพทย์และพยาบาลในหลายด้าน เป็นขั้นตอนสำคัญของการศึกษาด้านแพทยศาสตร์และจะช่วยให้คณะฯ สามารถผลิตบุคลากรทางการแพทย์ที่มีทักษะการปฏิบัติที่ดีออกสู่สังคมได้มากขึ้น การมีส่วนร่วมในการศึกษาวิจัยของผู้ป่วยและประชาชนผู้เข้ารับการรักษาจึงเป็นการอุปการะอย่างสำคัญต่อวงการแพทย์
การมีส่วนร่วมในการศึกษาวิจัยของประชาชน > จุฬาลงกรณ์เวชสาร

จุฬาลงกรณ์เวชสาร เป็นวารสารวิชาการประจำคณะแพทยศาสตร์ จุฬาลงกรณ์มหาวิทยาลัย มีกำหนดการออกเผยแพร่ทุก 2 เดือน หรือ 6 ฉบับต่อปี มีเนื่อหาด้านแพทยศาสตร์และศาสตร์ที่เกี่ยวของกับการแพทย์อื่น ๆ โดยเผยแพร่ทั้งในรูปแบบภาษาไทยและภาษาอังกฤษ บทความประเภทนิพนธ์ต้นฉบับ (Original Research) และรายงานผู้ป่วย (Case Report) ต้องเขียนเป็นภาษาอังกฤษ เพื่อเผยแพร่ในระดับนานาชาติและรักษามาตรฐานของวารสาร ส่วนบทความประเภทอื่น ๆ อาจเขียนเป็นภาษาไทยหรือภาษาอังกฤษก็ได้ เพื่อให้สะดวกต่อการสื่อสารความรู้สู่ผู้อ่านและสมาชิกของวารสาร ทั้งนี้บทความที่ส่งมาต้องไม่เคยพิมพ์เผยแพร่มาก่อน
จุฬาลงกรณ์เวชสารสามารถเข้าถึงได้อย่างเสรีทางอินเทอร์เน็ต นอกจากนี้ยังเผยแพร่ในรูปแบบตีพิมพ์ด้วยกระดาษในระบบห้องสมุดของจุฬาลงกรณ์มหาวิทยาลัย และแหล่งรวมทรัพยากรวิชาการของสถานศึกษาด้านการแพทย์อื่น ๆ สำนักงานบรรณาธิการของจุฬาลงกรณ์เวชสาร ตั้งอยู่ที่ชั้น 5 อาคารอานันทมหิดล คณะแพทยศาสตร์ จุฬาลงกรณ์มหาวิทยาลัย
ศูนย์ความร่วมมือขององค์การอนามัยโลก

คณะแพทยศาสตร์ จุฬาลงกรณ์มหาวิทยาลัย ได้รับความไว้วางใจจากองค์การอนามัยโลกให้เป็น WHO Collaborating Centre  หรือ ศูนย์ความร่วมมือขององค์การอนามัยโลก ในสาขาต่าง ๆ อาทิ
ศูนย์ความร่วมมือด้านแพทยศาสตรศึกษา - Medical Education
ศูนย์ความร่วมมือด้านการวิจัยการสืบพันธุ์ของมนุษย์ - Research in Human Reproduction
ศูนย์ความร่วมมือด้านการวิจัยและฝึกอบรมด้านไวรัสและโรคติดต่อจากสัตว์สู่คน - Research and Training on Viral Zoonoses